মেসির অনুপস্থিতির পরও বার্সেলোনাই এগিয়ে থেকে ম্যাচ শুরু করেছিল। চ্যাম্পিয়নস লিগে আগের ম্যাচেই মেসিবিহীন বার্সেলোনা ইন্টার মিলানকে অনায়াসে হারিয়েছে। আর ওদিকে দুর্বল প্রতিপক্ষের বিপক্ষেও জয় পেতে শেষ মুহূর্ত পর্যন্ত দুরুদুরু বুকে অপেক্ষা করতে হয়েছিল রিয়ালকে। এর আগে এক মাসের বেশি সময় ধরে জয়হীন থাকার বিষয়টা তো আছেই। ম্যাচপূর্ব সব বিশ্লেষণকে সত্য প্রমাণ করে ৩ বছর পর ন্যু ক্যাম্পে এল ক্লাসিকো জিতল বার্সেলোনা। সেটাও ৫-১ গোলের বড় ব্যবধানে। থিবো কোর্তোয়া বাধা হয়ে না দাঁড়ালে গোলসংখ্যা আধ ডজন পার হতেই পারত।